sisley jurken online, Sisley Dames Blouses Blouse - black/white, sisley broek aangenaam
Home >> Sisley >> Dames >> Blouses >> Sisley Dames Blouses Blouse - black/white,sisley dameskleding,hoge kwaliteit
Sisley Dames Blouses Blouse - black/white,sisley dameskleding,hoge kwaliteit
Model: Sisley 002719
Sisley riemen Sisley Dames Blouses , Sisley Dames Blouses Blouse - black/white,sisley dameskleding,hoge kwaliteit Sisley blouses,oorspronkelijke ontwerp van ontwerpers
€465.20 €241.91Korting:48% korting
Dames Enkellaarsjes Gabor Korte laarzen - nougat,gabor winkels limburg,gabor...
Sisley Heren Chino's Chino - dunkelblau,sisley slim fit suit jacket in...
€63.83 €38.30Korting:40% korting
Sisley Heren Shorts Jeansshort - bleached,Sisley rokken,flash verkoop Ditsem Nuus - Displaying items by tag: Brexit
Tektoniese verskuiwings in die wêreldpolitiek
Terwyl die wêreldpolitiek die afgelope sowat twee dekades gedomineer is deur globalisme, soos gedryf deur die Nuwe Wêreldorde (NWO) met hul strewe om uiteindelik die mensdom onder een wêreldregering te bring, het die ampsaanvaarding van pres. Donald Trump in die VSA tektoniese verskuiwings in die wêreldpolitiek veroorsaak. Trump met sy “Amerika eerste”-benadering het die wêreldtoneel soos ŉ donderslag getref en druis hy, gerugsteun indirek en direk deur nasionalistiese bewegings in ander lande, reëlreg in teen die magtige NWO.
Trump doen alles wat die NWO met hul ekonomiese en sosialistiese imperialisme nie wil hê nie en het sy beleidsrigtings ingrypende veranderende verdelingslyne in die wêreldpolitiek tot gevolg. So bv. het hy ŉ stille samewerkende verhouding met pres. Vladimir Putin van Rusland, self iemand wat nasionalistiesgesind is en nie noodwendig die NWO-pad loop nie.
Voorts het Trump teen Kommunisties-Chinese imperialisme opgestaan en deur verskerpte invoertariewe eerder die plaaslike Amerikaanse ekonomie gestimuleer as om op goedkoop ingevoerde Chinese produkte te steun. Ook het sy administrasie die Chinese tegnologiereus Huawei geïdentifiseer as bloot die tegnologiese arm van die People’s Liberation Army (PLA) van Kommunistiese China en is dienooreenkomstig handel met Huawei ingekort.
Nog ŉ tektoniese verskuiwing is Brexit, met ŉ duidelike oorwig van Britte wat ten gunste is van uittrede uit die Europese Unie (EU), een van die hooffronte van die NWO. Hoewel die skeiding met veel drama gepaardgaan, lyk dit na ŉ uitgemaakte saak dat Brittanje op 31 Oktober vanjaar die EU gaan verlaat, met of sonder ŉ ooreenkoms.
Die voorste aanspraakmakers op die Britse premierskap in die plek van Theresa May, soos Boris Johnson, is feitlik almal sterk pro-Brexit. In elk geval, in die pasafgelope verkiesings vir die EU parlement het aan Britse kant Nigel Farage met sy regse Ukip Party bo uitgekom en wil dit voorkom asof die eeue-oue tradisionele tweepartystelsel in Brittanje van Tories en Arbeiders iets van die verlede kan wees.
In die verkiesings vir die Europese parlement van 23 – 26 Mei 2019 waaraan 28 lidlande deelgeneem het, het nasionalistiese partye, veral in Frankryk, Italië, België en Hongarye, sterk opgang gemaak. In Frankryk bv. het Marine le Pen en haar Rassemblement National meer stemme getrek as pres. Immanuel Macron en sy party.
In Italië het Matteo Salvini en die Lega Party die meeste stemme getrek, terwyl in België Tom van Grieken van Vlaams Belang as die tweede grootste party in Vlaandere na vore getree het. In Hongarye het eerste minister Victor Orban se Fidesz Party weer bo uitgekom, terwyl in lande soos Pole, Duitsland, Griekeland en Spanje nasionalistiese partye ook sterk staan.
Verder word bande tussen die VSA en Japan as tradisioneel die grootste vyand van China – ook al sterker uitgebou en was Trump die eerste buitelandse staatshoof om die nuwe Japanese keiser Naruhito te besoek. Hoewel verhoudinge tussen die VSA en Noord-Korea die jongste tyd afgekoel het, staan betrekkinge tussen die VSA en Suid-Korea en Taiwan sterk as teenvoeter in die Verre Ooste.
Wat China betref as die talrykste bevolking ter wêreld, broei onrus sterk onder die oppervlak, juis ook vanuit nasionalistiese hoeke. In Hong Kong met sy unieke geskiedenis vind voortdurende betogings plaas ten gunste van vryhede onder die totalitêre regime van Beijing, is pas op 5 Junie die 30-jarige herdenking van slagting van duisende betogers op Tiananmen Plein met geweld onderdruk en word in die Chinese provinsie Xinjiang meer as 1 miljoen nasionalistiese Uyghurs in strafkampe aangehou vir “heropvoeding”.
In Latyns-Amerika het die grootste land, Brasilië, in Jair Bolsonaro ‘n regsgeoriënteerde president aan die stuur, terwyl in Mexiko pres. Andrés Obrador gereken word as iemand wat in dieselfde rigting as Trump stap en het verhoudinge tussen hierdie twee lande ook onlangs aansienlik verbeter.
ŉ Kenmerk van die wêreldpolitiek is dat die internasionale media soos CNN, BBC en Al Jazeera, asook groot koerantgroepe, mondstukke is van die NWO, maar ondanks hul propaganda wen nasionalisme tans sterk veld. In wese gaan dit oor ŉ stryd tussen die geskape volkereverskeidenheid van die mensdom aan die een kant en aan die ander kant die verskuilde, gekoördineerde plan van die Bose om die mensdom te homogeniseer en onder een juk te bring. Hierdie stryd speel sigself ook vandag in Suid-Afrika af en of die regsinnige Afrikaner die essensie van hierdie stryd snap en dienooreenkomstig sy eie heil sal kan uitwerk, is ŉ ope vraag.
Hiermee is enkele breë riglyne getrek t.o.v. die wêreldpolitiek, hoewel die toneel veel meer gedetailleerd en genuanseerd is. Daarby is daar altyd wiele binne wiele, terwyl die wêreldpolitiek deurspek is met verskuilde agendas. Breedweg kan egter gesê word dat die uiteensetting hierbo die werklikheid reflekteer.
Die stryd is genadeloos en word 'n spelbreker soos Trump met ŉ passie gehaat en word alles in die stryd gewerp om hom omver te gooi. Hyself is natuurlik alles behalwe volmaak, maar dat hy die waardes en doelstellings verteenwoordig van wat basies uit die Skrif afleibaar is, is gewis en dat hy hierin ook onverbiddelike steun geniet, is eweneens seker.
Studente trek in
Rassie sowaar na Engelse?
Halalisering van SA – finansiering van terrorisme?
BEURTKRAG: Dis só onnodig!
SA krieket en die rasding
Opwindende nasionale Afrikaanse Geskiedenisolimpiade
Projek vir nuwe erfontwikkeling